google/wiki40b huggingface dataset:
शिवसंहिता

शिवसंहिता योग से सम्बन्धित संस्कृत ग्रन्थ है। इसके रचनाकार के नाम के बारे में पता नहीं है। इस ग्रन्थ में शिव जी पार्वती को सम्बोधित करते हुए योग की व्याख्या कर रहे हैं। योग से सम्बन्धित वर्तमान समय में उपलब्ध तीन मुख्य ग्रन्थों में से यह एक है। दो अन्य ग्रन्थ हैं - हठयोग प्रदीपिका तथा घेरण्ड संहिता।
शिव संहिता में पांच अध्याय है 
पहले में ज्ञान का वर्णन है भगवान शिव दूसरे अध्याय में नाड़ी संस्थान का वर्णन करते हैं तीसरे अध्याय
में पांच प्राण उप प्राण का वर्णन करते हैं
आसान व प्राणयाम का वर्णन करते हैं चौथा
अध्याय मुद्रा प्रधान है व साधक की घट  परिचय निष्पत्ति आदि अवस्था का वर्णन करते हैं पांचवे में 200 सेे अधिक
श्लोक हैं इसमें साधक प्रकार व सप्त चक्रों
का विस्तृत वर्णन है
। प्रथम अध्याय अद्वैत वेदान्त को सार रूप में प्रस्तुत करता है। दूसरे अध्याय मेंं नाड़ी जाल का वर्णन है उसमें अन्य  
ग्रन्थों से अलग साढ़े तीन लाख नाडीयों का वर्णन है।  व 15 अन्य मुख्य नाड़ियां बताई गई हैं 
तीसरे अध्याय में प्राण अपान व्यान आदि पांच प्राण नाग कूर्म आदि पांच उपप्राण वर्णित हैं 
फिर कुम्भक सहित अनुलोम विलोम प्राणयाम के 4 प्रहर के अभ्यास के लिये कहा गया है 
फिर पदम् आसन आदि पांच आसन बताएं हैं 
अध्याय में दस मुद्रामहा मुद्रा महाबंध उड्डियान आदि बंध विपरीत करनी खेचरी आदि को विस्तार से वर्णन किया 
पांचवे अध्याय में साधक के प्रकार अनुसार प्राप्ति में लगने 
वाला समय विधि बताया है 
विशेष कर पांचवे में सात चक्रों का वर्णन हैं 
फिर कुछ साधारण व चमत्कारी विधियां 
बताई हैं  
वस्तुतः शिवसंहिता क्रिया योग व श्रद्धा व विश्वास 
का समन्वय है व योग का महत्वपूर्ण ग्रंथ जो 
आजकल अध्ययन किया जा रहा है।   
अध्याय योग से सम्बन्धित हैं, गुरु का महत्व प्रदिपादित किया गया है,  आसन, मुद्रा, तथा योग तथा तंत्र से प्राप्त होने वाली विभिन्न सिद्धियों की चर्चा है।
भारतीय डाक भुगतान बैंक

सुविधायें

आईपीपीबी में चालू खाता, बचत खाता, धन हस्तांतरण, डीबीटी, बिल यूटिलिटी, उद्यम एवं व्यापार संबंधी भुगतान की सेवाएं मुहैया करायी जाएंगी। इसमें ग्राहकों को काउंटर सेवा, माइक्रो एटीएम, मोबाइल बैंकिंग एप, एसएमएस, थर्ड पार्टी इंश्योरेंस और आईवीआर की सेवाएं मिलेंगी।
ये सारी सुविधाएं अन्य सरकारी बैंकों जैसे भारतीय स्टेट बैंक, बैंक ऑफ़ इंडिया आदि की मदद से प्रदान की जाएंगी । भारतीय डाक भुगतान बैंक अन्य बैंकिंग सुविधाओं के लिए इन बैंको के एजेंट की तरह कार्य करेगा तथा इसकी सुविधा अपने उपभोक्ता को देगा ।
आईपीपीबी 650 शाखाओं और 3,250 एक्सेस प्वाइंट से शुरुआत करेगा। साल 2018 के अंत तक 1.55 लाख एक्सेस प्वाइंट शुरू कर दिए जाएंगे, जिनमें से 1.30 लाख ग्रामीण क्षेत्रों में होंगे, 2.60 लाख डाकसेवक और 40 हजार डाकिए लोगों को बैंकिंग सुविधाएं मुहैया कराएंगे।

बाहरी कड़िया

भारतीय डाक भुगतान बैंक (आधिकारिक वेबसाइट)
हैजा का टीका

हैजा के टीके वे टीके हैं जो हैजा की रोकथाम में प्रभावी हैं।  वे पहले छः माह में लगभग 85% और पहले वर्ष के दौरान लगभग 50-60% प्रभावी होते हैं। दो वर्षों के बाद प्रभावशीलता 50% से कम हो जाती है। जब आबादी के एक महत्वपूर्ण हिस्से का टीकाकरण हो जाता है तो टीकाकरण न पाए लोगों में सामूहिक प्रतिरक्षा का लाभ पैदा हो सकता है। उच्च जोखिम वालों में विश्व स्वास्थ्य संगठन इनको अन्य उपायों के साथ संयोजन में उपयोग किए जाने की सिफारिश करता है। आम तौर पर मुंह से लिए जाने वाले प्रारूप की दो या तीन खुराक की सिफारिश की जाती है।  दुनिया के कुछ क्षेत्रों में कुछ मामलों में इंजेक्शन वाले प्रारूप उपलब्ध है,लेकिन इसकी उपलब्धता कम है। 
दोनों प्रकार के उपलब्ध मौखिक टीके आम तौर पर सुरक्षित हैं। हल्का पेट दर्द या दस्त हो सकता है। वे गर्भावस्था तथा कमजोर प्रतिरक्षा क्षमता की स्थितियों में सुरक्षित हैं। ये 60 से अधिक देशों उपयोग के लिए अधिकृत हैं। ये उन देशों में लागत प्रभावी होता है जहां पर यह रोग आम है।
हैजा के विरुद्ध पहला टीका 19 वीं सदी के अंत में विकसित किया गया था। प्रयोगशाला में बनाएं गए वे पहले ऐसे टीके थे जिनको व्यापक रूप से इस्तेमाल किया गया था। मौखिक टीके, पहली बार 1990 के दशक में शुरु किए गए थे। यह विश्व स्वास्थ्य संगठन की आवश्यक दवाओं की सूची में शामिल है जो कि बुनियादी स्वास्थ्य प्रणाली के लिए जरूरी सबसे महत्वपूर्ण दवाओं की सूची है। हैजा के विरुद्ध प्रतिरक्षा (टीकाकरण) की लागत, 0.1 और 4.0 अमरीकी डॉलर के बीच है।
सुमेर सभ्यता

बाबिल काल से पहले का युग (३५०० -२६०० ईपू) जिसकी भाषा अपनी थी। सुमेर के भारत के साथ व्यापारिक सम्बन्ध थे। सुमेरी लोग पूर्व को अपना उद्गम मानते थे। यह थी सुमेरी सभ्यता।
सुमेरी सभ्यता सबसे पुरानी है, जिसका समय ईसा से 3500 वर्ष पूर्व माना जाता है। प्रसिद्ध इतिहासवेत्ता लैंगडन के अनुसार मोहन जोदड़ो की लिपि और मुहरें, सुमेरी लिपि और मुहरों से मिलती हैं।
सुमेर के प्राचीन शहर ऊर में भारत में चूने-मिट्टी के बने बर्तन पाए गए हैं।
मोहन जोदड़ो की सांड की मूर्ति सुमेर के पवित्र वृषभ से मिलती है और हड़प्पा में मिले सिंगारदान की बनावट ऊर में मिले सिंगारदान जैसी है। इन सबके आधार पर कहा जा सकता है कि सुमेर और भारत में बड़े पुराने सम्बन्ध थे। सुमेर शब्द भी हमें पौराणिक पर्वत सुमेरु की याद दिलाता है।

लिपि

संसार की सबसे पुरानी लिपि का जन्म सुमेर में ही हुआ। गीली मिट्टी की पटिया पर कील जैसे औज़ार से गोद कर लिखी जाने वाली इस लिपि को कीलाक्षर लिपि कहते हैं। जिसे सबसे पह
ले हेनरी राँलनस ने पढा था इस लिपि में संसार के सबसे पुराने व्यापारिक खाते बनाए गए और खातों में दुहरी प्रविष्टि या डबल एंट्री व्यवस्था का प्रयोग हुआ, जो आज तक प्रचलित है।
इसी लिपि में प्राचीन कैलेंडर का भी निर्माण हुआ।

योगदान

आज के जीवन में बैंकों और उनके खातों का कितना महत्त्व है, यह किसी से छिपा नहीं है, लेकिन आपको जानकर शायद आश्चर्य हो कि बैंकिंग प्रणाली का जन्म मेसोपोटामिया में ही हुआ था।
जिस स्थान पर ईसा से लगभग 37 वर्ष पहले मनुष्य ने पहिए का आविष्कार किया था, वह यही था।
जैसे हमारे पुराणों में जल-प्लावन की कथा आती है, जिसमें मनु बच गये थे, ऐसी कहानियाँ संसार के अन्य प्राचीन ग्रन्थों में भी मिलती हैं।
मेसोपोटामिया में हज़ारों वर्ष पहले महाकाव्य रचने की प्रवृत्ति ने जन्म लिया था और यहीं गिलगमेश का महाकाव्य रचा गया था।
राजा गिलगमेश के इस कीर्ति ग्रन्थ में इसी प्रकार के जल-प्लावन का भी उल्लेख है।
बॉर्डर (1997 फ़िल्म)

संक्षेप

इस फिल्म की कहानी एक सत्य घटना से प्रेरित है। इस फिल्म में १९७१ के भारत-पाक युद्ध के समय लड़े गए लोंगेवाला का युद्ध को विस्तार से समझाया गया है। फिल्म की कहानी 1971 में हुए भारत-पाकिस्तान की लड़ाई से प्रेरित है जहाँ राजस्थान के लाँग्वला पोस्ट पर 120 भारतीय जवान सारी रात पाकिस्तान की टाँक रेजिमेंट का सामना करते हैं।
फिल्म 1971 के भारत-पाक युद्ध के एलान से पहले के दृश्य से शुरू होती है जहाँ मेजर कुलदीप सिंह चांदपुरी (सनी देओल) को 120 जवानों के साथ लोनगेवाला पोस्ट पर भेजा जाता है। वही दूसरी तरफ मेजर बाजवा (जैकी श्रॉफ) को जैसेलमेर में हवाई बेस बनाने का आदेश मिलता है। फिल्म आगे बढ़ते हुए जवानो के परिवारों की कहानी सुनाती है जहाँ धरमवीर (अक्षय खन्ना) की अँधी माँ है और उसकी (धरमवीर की) शादी होने वाली है, भैरव सिंह (सुनील शेट्टी) की सुहाग रात है, रतन सिंह (पुनीत इस्सर) के माता-पिता उसकी राह देख रहे हैं, मथुरा दास की पत्नी बीमार है और उसे छुट्टी चाहिए और कुलदीप सिंह की पत्नी उसके तबादले के लिए ज़ोर लगती है। फिल्म अलग अलग जगह से आए जवानो के बीच बनते रिश्तो पर भी नज़र डालती है।
अंतराल से पहले सभी पात्रों के परिचय के बाद फिल्म युद्ध पर केंद्रित होती है जिसे बेहतरीन तरीके से पेश किया गया है। फिल्म की पटकथा दर्शकों को बाँधे रखती है और युद्ध के शुरू होने से पहले के संवाद दर्शकों में नयी जान डाल देती है। फिल्म का संगीत बेहद प्रेरित करने वाला है और दर्शकों ने बेहद पसंद किया है। गाने एक फ़ौजी के जीवन की दास्तान बयान करते हैं। हालाँकि बीच में फिल्म में प्रेम कहानी डालकर फिल्म को थोड़ा खींच दिया गया है जिससे दर्शक उब्ब से जाते हैं पर शुरुआत और अंत दर्शकों को बाँधे रखता है। फिल्म का अंत दुखद दृश्य पेश करता है और एक संदेश भेजने की कोशिश करता है।

संक्षेप

इस फिल्म की कहानी एक सत्य घटना से प्रेरित है। इस फिल्म में १९७१ के भारत-पाक युद्ध के समय लड़े गए लोंगेवाला युद्ध को विस्तार से समझाया गया है।

उत्तर-कृति

फ़िल्म की उत्तर-कृति फ़िल्म बॉर्डर 2 का फ़िल्मांकन अक्टूबर 2013 में आरम्भ हो सकता है। इस उत्तर-कृति में भी मुख्य भूमिका में सनी देओल के होने की सम्भावना है।
चोंग्जिन

चोंग्जिन (청진시), उत्तर कोरिया का तीसरा सबसे बड़ा नगर है। यह उत्तर कोरिया के उत्तर हाम्गयोंग प्रांत की राजधानी भी है। १९६० से १९६७ तक और पुनः १९७७ से १९८५ तक, चोंग्जिन, उत्तर हाम्गयोंग से विलग एक नगर शासन के रूप में प्रशासित था। १९६० से पूर्व, १९६७ से १९७७ तक और १९८५ से, यह नगर उत्तर हाम्गयोंग प्रांत का भाग है।
फर्रुखनगर

नामोत्पत्ति

शहर का नाम मुग़ल सलतनत के शासक फ़र्रुख़ सियर पर रखा गया था।
२८ अक्तूबर

जन्म

28 अक्टूबर सन् 1992 को सोनू भारती का जन्म ग्राम रानीपुर (झलिया) पोस्ट वनकसिया शिवरतन सिंह, मनकापुर जिला गोंडा (उत्तर प्रदेश)में हुआ था।

निधन

1627 -जहाँगीर
जामा मस्जिद, दिल्ली

दान

1948 के दौरान, हैदराबाद के निज़ाम मीर उस्मान अली खान को मस्जिद के ¼ मंज़िल की मरम्मत के लिए ₹ 75,000 का दान देने के लिए अनुरोध किया गया था। इसके बजाय निज़ाम ने ₹3लाख स्वीकृत किया, यह बताते हुए कि मस्जिद के बाकी 3/४ पुराना नहीं दिखना चाहिए।
अर्चना देवधर

कैरियर

भारतीय राष्ट्रीय बैडमिंटन चैंपियनशिप में देवधर ने पांच राष्ट्रीय युगल खिताब जीते हैं।
जुरचेन लोग

जुरचेन लोग (जुरचेनी: जुशेन; चीनी: 女真, नुझेन) उत्तर-पूर्वी चीन के मंचूरिया क्षेत्र में बसने वाली एक तुन्गुसी जाति थी। वैसे यह विलुप्त तो नहीं हुई लेकिन १७वीं सदी में उन्होने अपने आप को मान्छु लोग बुलाना शुरू कर दिया और वही उनकी पहचान बन गई। जुरचेनों ने जिन राजवंश की स्थापना की थी जिसने चीन के कुछ हिस्से पर सन् १११५ से १२३४ के काल में शासन किया लेकिन जिसे सन् १२३४ में मंगोल आक्रमणों ने नष्ट कर दिया।

इतिहास

प्राचीनकाल के मंचूरिया में एक मोहे नामक तुन्गुसी जाति रहती थी जिनका कोरिया के बाल्हे राज्य के साथ पहले लड़ाई-झगड़ा था लेकिन जो फिर उसके अधीन हो गए। जुरचेन इन्ही मोहे लोगों के वंशज माने जाते हैं। ११वीं सदी तक जुरचेन ख़ितानी लोगों के लियाओ राजवंश के अधीन हो गए। सन् १११५ में जुरचेनों में एक सक्रीय नेता उभरा जिसका नाम 'वनयन अगुदा' था। उसने जुरचेनों को एक किया और सत्ता पर क़ब्ज़ा कर के जिन राजवंश (१११५–१२३४) शुरू किया। चीनी भाषा में इसका अर्थ 'सुनहरा राजवंश' निकलता है। वनयन अगुदा अपना राज्याभिषेक करवा कर अपना नया नाम 'सम्राट ताईज़ु' रखा। जुरचेन अब ख़ितानियों से आज़ाद हो गए। उन्होंने हान चीनियों के सोंग साम्राज्य को दक्षिण दिशा में खदेड़ दिया और उत्तरी चीन के बड़े भूभाग पर नियंत्रण कर लिया। सोंग राजवंश दक्षिणी इलाक़ों में दक्षिणी सोंग राजवंश के नाम से टिक गया और उनमें और जुरचेनों में झड़पें चलती रहीं। सन् ११८९ के बाद जिन राजवंश दो-तरफ़ा युद्धों में फँस गया - दक्षिण में सोंग के साथ और उत्तर में मंगोलों के साथ। वे थकने लगे और सन् १२३४ में मंगोल हमलावरों ने इनके राज को पूरी तरह ख़त्म कर डाला।

एक नई मान्छु पहचान

सन् १५८६ से लेकर एक तीस साल के अरसे तक एक नुरहाची नामक एक जुरचेन सरदार ने जुरचेन क़बीलों को फिर से एकता के सूत्र में बांधना शुरू किया। उसके बेटे (हुंग ताईजी) ने आगे चलकर इस समुदाय का नाम 'मान्छु' रखा। यही नीव थी जिसपर बाद में चलकर मान्छुओं ने चीन में अपना चिंग राजवंश स्थापित किया।
टिबिल

टिबिल (TBIL), Tiny BASIC Interpreter Language का संक्षिप्त रूप है। यह एक सॉफ्टवेयर औजार है जो ऑफिस डॉक्यूमेंटों में फॉन्ट/ऑस्की/रोमन फॉर्मेट वाले डाटा को यूनिकोड में बदलता है। इसके अतिरिक्त यह माइक्रोसॉफ्ट द्वारा सपोर्ट की जाने वाली हिन्दी सहित ७ भारतीय भाषाओं में परस्पर ट्राँसलिटरेशन (लिप्यन्तरण) करने में सक्षम है।
टिबिल का संस्करण १.२ दिसम्बर २००६ में जारी किया गया। इसका नवीनतम संस्करण ३.० है।
वीर सांघवी

परिचय

वीर सांघवी भारतीय संपादक और टेलिविजन की जानी पहचानी शख़्सियत हैंı वर्तमान में हिन्दुस्तान टाइम्ज़ के संपादकीय निदेशक हैंı सांघवी मुंबई और लंदन में पले बढ़े 
और मेयो कालेज, अजमेर, और मिल हिल स्कूल (Mill Hill School) लंदन में उनकी पढ़ाई हुई। वह राजनीति, दर्शन और अर्थशास्त्र पढ़ने के लिए ब्रासिनॉस कालेज, ऑक्सफ़र्ड गए। उनका कार्यक्रम कस्टम मेड फ़ॉर वीर सांघवी (Custom Made for Vir Sanghvi) एन॰डी॰टी॰वी॰ गुडटाइम्ज़ पर आता है, जिसमें यह भारत भर में सबसे आनन्दपूर्ण यात्रा करते हैं। उनकी प्रकाशित कताबें 'रूड फ़ूड', 'इंडिया देन एंड नाव' और 'मेन ऑफ़ स्टील' दस अन्य भाषाओं में भी अनुदित हो चुकी हैं। वीर सांघवी ने माधवराव सिंधिया की जीवनी लिखी है, जिसको सोनिया गांधी ने दिल्ली में जारी किया।
लाग्रांजीय यांत्रिकी

अवधारणा एवं शब्दावली

यदि किसी कण पर बाह्य बल कार्य करते हैं तो न्यूटन के गति के नियमानुसार तीनों विमाओं के लिए तीन साधारण द्विघात अवकल समीकरण प्राप्त होंगी। अतः कण की पूर्ण अवस्था का वर्णन करने के लिए ६ स्वतंत्र चर (तीन प्रारम्भिक निर्देशांक और तीन वेग) प्रर्याप्त हैं।
लियोनिद ब्रेझ़नेव

लियोनिद ईलिच ब्रेझ़नेव (रूसी: Леонид Ильич Брежнев, 'झ़' के लिए उच्चारण सहायता), (19 दिसम्बर 1906 - 10 नवम्बर 1982) सोवियत संघ की कम्युनिस्ट पार्टी की केन्द्रीय समिति के भूतपूर्व महासचिव थे और सन् 1964 से सन् 1982 में अपनी मृत्यु तक सोवियत संघ के प्रमुख शासक थे। उनका अठाराह साल का शासनकाल जोसेफ स्टालिन के अलावा किसी भी अन्य सोवियत शासक से लम्बा था। इस काल में उन्होने एक ओर सोवियत संघ को सैन्य रूप से बहुत शक्तिशाली बनाया और उसका विश्व-स्तर पर प्रभाव बहुत बढ़ाया, लेकिन दूसरी ओर सोवियत संघ की आर्थिक स्थिति काफ़ी मंदा हो गयी। इस आर्थिक कमज़ोरी को सोवियत संघ के सन् 1991 में ख़त्म होकर टूट जाने का एक मुख्य कारण बताया जाता है।

नाम का उच्चारण

'ब्रेझ़नेव' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।
पाकिस्तान सुपर लीग 2017

उद्घाटन समारोह

लीग के उद्घाटन समारोह दुबई अंतर्राष्ट्रीय क्रिकेट स्टेडियम में दुबई में आयोजित किया गया था, 9 फरवरी 2017 पर। यह फहद मुस्तफा अभिनेता द्वारा आयोजित किया गया। गत विजेता इस्लामाबाद यूनाइटेड पारंपरिक सलवार कमीज में स्टेडियम में मार्च किया। यह पाकिस्तानी सांस्कृतिक कार्यक्रम विशेष रुप; और शानदार उड़ान ड्रमर, जमैका पॉप स्टार और गायक झबरा के जीने के प्रदर्शन के बाद, तो पाकिस्तानी गायकों शहजाद रॉय और अली जफर लीग "बल्ले बल्ले" और "अब खेल जमे गा" के गान पर क्रमश प्रदर्शन किया। 26,000 से अधिक भीड़ स्टेडियम में रंगारंग समारोह में भाग लिया। समारोह आतिशबाजी के साथ समाप्त हो गया।

समापन समारोह

समापन समारोह लाहौर में गद्दाफी स्टेडियम में आयोजित किया गया था। यह आयशा उमर और अहमद अली बट द्वारा आयोजित किया गया। यह पाकिस्तानी गायकों अली जफर महमूद फाखिर, अधिभार बैंड और अली अज़मत का जीना प्रदर्शन विशेषताओं। भीड़ से बाहर बेच दिया गया था और दर्शकों के समापन समारोह का आनंद लिया।

खिलाड़ी के अधिग्रहण और वेतन

2017 सीजन के लिए खिलाड़ी मसौदा दुबई पर 19 अक्टूबर 2016  में आयोजित किया गया था। दोनों पाकिस्तानी और अंतरराष्ट्रीय खिलाड़ियों सहित 414 खिलाड़ियों, पाँच अलग अलग श्रेणियों में विभाजित किया गया। प्रत्येक मताधिकार उनके दस्तों जो 20 सदस्यों की एक अधिकतम हो सकता था में सात विदेशी खिलाड़ियों की अधिकतम लेने के लिए अनुमति दी गई थी। 34 विदेशियों सहित 100 खिलाड़ियों की कुल ड्राफ्ट के दौरान उठाया गया था।

संवर्धन और मीडिया कवरेज

पीएसएल सीजन द्वितीय की आधिकारिक गान, "अब खेल जामे गा" 1 जनवरी 2017 को जारी किया गया। यह लिखा है की रचना की और अली जफर ने गाया।
लीग के उद्घाटन समारोह दुबई में जगह ले ली, 9 फरवरी 2017 पर।

लीग चरण

प्रतियोगिता के लीग चरण 9-26 फरवरी 2017 से चलेंगे। सभी मैचों संयुक्त अरब अमीरात में आयोजित किया जाएगा।

पुरस्कार और सांख्यिकी

टूर्नामेंट के सर्वश्रेष्ठ खिलाड़ी कामरान अकमल पेशावर ज़ल्मी की थी। अकमल 353 रन शीर्ष स्कोरर और सबसे अच्छा विकेटकीपर के लिए इम्तियाज अहमद पुरस्कार के लिए हनीफ मोहम्मद पुरस्कार विजेता रन बनाए। कराची राजाओं के सोहेल खान 15.00 की औसत से 16 विकेट लिए 15 के साथ अग्रणी विकेट लेने वाले गेंदबाज पेशावर की वहाब रियाज के आगे हो। क्रिकेट पुरस्कार की आत्मा की विजेता क्वेटा ग्लेडियेटर्स था।
पद्म पुरस्कार

पद्म पुरस्कार भारत के सर्वोच्च नागरिक पुरस्कारों में से एक हैं। ये पुरस्कार, विभिन्न क्षेत्रों जैसे कला, समाज सेवा, लोक-कार्य, विज्ञान और इंजीनियरी, व्यापार और उद्योग, चिकित्सा, साहित्य और शिक्षा, खेल-कूद, सिविल सेवा इत्यादि के संबंध में प्रदान किए जाते हैं। ये पुरस्कार प्रत्येक वर्ष गणतंत्र दिवस के अवसर पर उद्घोषित किये जाते हैं तथा सामान्यतः मार्च/अप्रैल माह में राष्ट्रपति भवन में आयोजित किये जाने वाले सम्मान समारोहों में भारत के राष्ट्रपति द्वारा प्रदान किये जाते हैं।
फ़रीदुद्दीन गंजशकर

साहित्यिक देन

श्री गुरुग्रंथ साहिब में आप की बाणी के श्लोक विद्यमान हैं जिन्हें "सलोक फरीद जी" कहा जाता है| इनकी सारी ही बाणी कल्याणकारी तथा उपदेश प्रदान करने वाली है|
अल्बर्ट फिश

हैमिल्टन हावर्ड 'अल्बर्ट' फिश (Hamilton Howard Albert Fish मई 19, 1870 – जनवरी 16, 1936) अमेरिका का एक शृंखलाबद्ध हत्यारा था।
पॉडकास्ट

पॉडकास्ट से तात्पर्य एक मीडिया संचिका से है जो कि इंटरनेट पर फीड के द्वारा प्रसारित की जाती है जिसे कि कंप्यूटर तथा पोर्टेबल मीडिया प्लेयरों जैसे आईपॉड तथा स्मार्टफोन आदि द्वारा चलाया जा सकता है। इस प्रक्रिया को पॉडकास्टिंग कहा जाता है। पॉडकास्ट बनाने तथा प्रसारित करने वाले को पॉडकास्टर कहा जाता है।
ब्लॉग के संदर्भ में इसका सामान्य सा अर्थ है कि अपने ब्लॉग पर किसी पोस्ट में कोई मीडिया संचिका (ऑडियो/वीडियो) आदि डालना जिसे पाठक ब्लॉग पर आकर अथवा आरएसएस फीड द्वारा देख/सुन सकें। सामान्य तौर पर ब्लॉग के मामले में चिट्ठाकार ही पॉडकास्टर होगा।

पॉडकास्ट शब्द की उत्पति

"पॉडकास्ट" दो शब्दों से मिलकर बना है: प्लेयेबल आन डिमांड (POD) तथा ब्रॉडकास्ट से। बाद में इसे इंटरनेट पर अन्य साधनों जैसे वेबसाइटों, ब्लॉगों आदि पर भी प्रयोग किया जाने लगा। पॉडकास्टिंग का इतिहास विकिपीडिया पर यहाँ पढ़ा जा सकता है।
यद्यपि कई पॉडकास्टरों की वेबसाइटें मीडिया संचिका की डायरेक्ट डाउनलोडिंग या स्ट्रीमिंग भी प्रदान करती हैं लेकिन पॉडकास्ट की विशेषता है कि यह ऐसे डिजिटल ऑडियो फॉर्मेटों का उपयोग करता है जो कि आरएसएस या एटम फीड का उपयोग कर विभिन्न सॉफ्टवेयरों द्वारा स्वतः डाउनलोड कर लिया जाता है।
पॉडकास्टिंग कई तरीके से की जाती है। कुछ वेबसाइटें पूरी तरह से पॉडकास्टिंग हेतु समर्पित होती हैं उदाहरण के लिए इंडीकास्ट तथा पॉडभारती आदि। कुछ साइटों पर पॉडकास्टिंग के लिए सेक्शन निर्धारित होते हैं जैसे तरकश पर पॉडकास्ट सेक्शन। जहाँ तक चिट्ठों का सवाल है हिन्दी में पॉडकास्ट का अधिक चलन न होने से ऐसा कोई चिट्ठा नहीं है जो पूरी तरह पॉडकास्ट हो। विभिन्न चिट्ठों पर यदाकदा चिट्ठाकार पॉडकास्ट डाल देते हैं। Dilip Singh Rathore
अनुकोण प्रतिचित्रण

इतिहास

लैंबर्ट ने सन्‌ 1772 में उक्त प्रश्न का अधिक व्यापक रूप से अध्ययन किया। बाद में लैंग्रांज ने बताया कि इस विषय का संमिश्र चर के फलनों (फंकशंस ऑव ए कंप्लेक्स वेरिएबुल) से क्या संबंध है। सन्‌ 1822 में कोपिनहैगन की विज्ञान परिषद् ने एक पुरस्कार के लिए यह विषय प्रस्तावित किया कि एक तल के विभिन्न भाग दूसरे तल पर इस कैसे चित्रित किए जाएँ कि प्रतिबिंब के छोटे से छोटे भाग मौलिक तल के संगत भागों के अनुरूप हों? गाउस ने सन्‌ 1825 में इस समस्या का हल निकाला और वहीं से इस विषय के व्यापक सिद्धांत का आरंभ हुआ। बाद के ५० वर्षों में इस क्षेत्र के अन्य कार्यकर्ताओं में रीमान, श्वार्ज और क्लाइन उल्लेखनीय हैं।
ट्राइमिथाइलफोस्फिन

ट्राइमिथाइलफोस्फिन एक अकार्बनिक यौगिक है।
2014 शीतकालीन पैरालम्पिक

शुभंकर

इन खेलों के शुभंकर की घोषणा 26 फरवरी 2011 को हुई। इनके नाम "स्नेजहिंका" तथा "ल्युचिक" हैं। क्रमशः दोनों पृथ्वी के गर्म व ठंडे भागों को दर्शा रहे हैं। दोनों हाथ मिलाती मुद्रा में खड़े हैं।

उद्घाटन समारोह

खेलों का उद्घाटन समारोह 7 मार्च 2014 को फिष्ट ओलम्पिक स्टेडियम में हुआ। पैरालम्पिक कढ़ाई को संयुक्त रूप से सेर्गे शिलोव तथा ओलेस्या व्लादिकिना द्वारा जलाया गया।

समापन समारोह

2014 शीतकालीन पैरालम्पिक का समापन समारोह 16 मार्च 2014 को फिष्ट ओलम्पिक स्टेडियम में आयोजित हुआ। इस समारोह में रूस के उप प्रधानमंत्री दिमत्री कोज़ाक ने भाग लिया।
श्रीमंगल उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

श्रीमंगल उपजिला बांग्लादेश के पूर्वी सीमान्त में स्थित, सिलेट विभाग के मौलवीबाजार जिले में स्थित है।
कुक्कुरीय संभोग

कुक्कुरीय संभोग (अंग्रेज़ी: Dogging) एक ब्रिटिश अंग्रेज़ी कठबोली का शब्द है जिसका प्रयोग सार्वजनिक स्थानो पर कामोत्तेजक क्रियाकलाप  या ऐसा ही अर्थ-सार्वजनिक स्थान पर करना या दूसरों को करते देखना है।  इस क्रियालाप में दो से अधिक लोग भी शामिल हो सकते हैं; इसमें सामूहिक संभोग और गैंग बैंग भी हो सकते हैं। जैसाकि स्पष्ट है, इन कामों में अपनी ओर दूसरों का ध्यान आकर्षित करना मुख्य लक्ष्य है, दर्शनरति और कामांगप्रदर्शन कुक्कुरीय संभोग से जुड़े हुए हैं। जो भिन्न लोग आम तौर से या तो इत्तेफ़ाक़ से या फिर (अधिकांशतः) इंटरनेट पर पहले से ही सम्पर्क कर चुके होते हैं।
सितम्बर 2003 में बी बी सी न्यूज़  की सूचना के अनुसार कुक्कुरीय संभोग "नया जुनून" बनता जा रहा है। उसमें इंटरनेट और पाठ्य सन्देशों के आधार पर बताया गया कि यह दोंनो किसी नियमित मुलाक़ात तय करने के आम तरीक़े बनते जा रहे हैं। कुक्कुरीय संभोग की मूल परिभाषा इसी सम्बंधित गतिविधि थी — वह किसी युवा जोड़े को कार या किसी सार्वजनिक स्थान पर संभोग करने के मामलों पर जासूसी करना था। इस शब्द का ब्रिटेन की रेल सेवा में कई वर्षों से उपयोग होता आ रहा है। यह कम से कम 1951 से जानी-पहनी बात है।
इस बात के इंटरनेट पर पक्के प्रमाण मिले हैं कि यह "जुनून" कई अन्य देशों में फैलने लगा है, जैसे कि संयुक्त राज्य अमरीका, कनाडा, ऑस्ट्रेलिया, बार्बडोस, ब्राज़ील और डेनमार्क, नीदरलैण्ड, पोलैण्ड, और स्वीडन।

विधि

ब्रिटेन में कुक्कुरीय संभोग दर्शनरति, कामांगप्रदर्शन या 
जनता के सामने काम वासना के प्रदर्शन के अंतरगत आता है; कुक्कुरीय पर विधि के प्रावधान अस्पष्ट हैं। मुकदमे को कई अपराधों की श्रेणी में चलाया जा सकता है जो सार्वजनिक व्यवस्था अधिनियम १९८६ की धारा ५ के अंतरगत आते हैं, प्रदर्शन के लिए यौन अपराध अधिनियम 2003 की धारा ६६ के तहत आते हैं,  या फिर सार्वजनिक शोभनीयता भंग करना। 2010 के अनुसार  एसोसिएशन ऑफ़ चीफ़ पोलिस ऑफ़िसर्स की नीति के अनुसार गिरफ़तारी अंतिम चारा है और इस समस्य के लिए धीरे-धीरे क़दम उठाए जाने चाहिए।
कोयंबतूर उपमार्ग

कोयंबतूर उपमार्ग दक्षिण भारत के कोयंबतूर शहर के राष्ट्रीय राजमार्ग और राज्य राजमार्ग को जोड़ने वाले सड़कें का सामूहिक नाम है।
बेरियम क्लोरेट

बेरियम क्लोरेट एक अकार्बनिक यौगिक है।
एकियन

एकियन् (Achaeans), एकियाई आर्य जाति की एक शाखा, जो अत्यंत प्राचीन काल में ग्रीस देश में बसी हुई थी। इस जाति का सर्वप्रथम उल्लेख प्राचीन खत्तियों और मिस्रियों के ग्रंथों में ई.पू. १४००-१२०० शताब्दियों में मिलता है। इन लेखों में उनको 'अक्खियावा' कहा गया है। इस समय ये लोग लघु एशिया (एशिया माइनर) के पश्चिमी भागों में और लेस्बस् द्वीप में बसे हुए थे। इनकी सामुद्रिक शक्ति बहुत महत्वपूर्ण थी तथा इनके नेता का नाम अत्तर्सियस् था। उनके कीप्रस् (साइप्रस) और पांफ़िलिया में होने का भी आभास मिलता है।
इसके पश्चात् होमर की रचना ईलियद् में (ई.पू. ९०० के आसपास) इन लोगों का उल्लेख मिलता है और 'अखिलोस' तथा 'अगामेम्नोन्' के सैनिकों के लिए इस शब्द का प्रयोग विशेषरूप से किया गया है। इस समय यह जाति पेलोपोनेसस् में तथा वहाँ से उत्तर दिशा में थेसाली तक के प्रदेश पर अपना आधिपत्य रखती है। अतएव कुछ आलोचकों के अनुसार होमर इस शब्द का प्रयोग (आगे चलकर 'हेलेनेस्' शब्द के प्रयोग के समान) समस्त ग्रीक जाति के लिए करता था।
ग्रीक साहित्य के स्वर्णयुग (क्लासिकल युग, ई.पू. ५०० से ई.पू. ३२२ तक) में ये लोग पेलोपोनेस् के उत्तर समुद्री तट की उस पट्टीपर बसे हुए थेजोकोरिंथ की खाड़ी और अर्कादिया के उत्तरी पर्वतों के मध्य स्थित है। इन लोगों ने इटली के दक्षिण में कई उपनिवेश भी बसाए थे।
यह जाति अखाइया प्रदेश में कहाँ से आकर बसी, मूलत: इसकी भाषा क्या थी और इस जाति के लोगों का रूपरंग और शारीरिक गठन किस प्रकार का था, ये सभी प्रश्न विवादास्पद हैं। पर अधिकांश विद्वानों का मत है कि इनकी भाषा आर्य परिवार की भाषा थी और ये गौर वर्ण के रूपवान् लोग थे। ऐतिहासिक काल में इन्होंने अपनी एक लीग संगठित की थी जो शक्तिशाली संगठन था।
सलाम नमस्ते (2005 फ़िल्म)

संक्षेप

यह चलचित्र अस्ट्रेलिया स्थित प्रवासी भारतीयौं को प्रमुख पात्र के रूप मैं चित्रित है। इस चलचित्र के मुख्य नायक शिक्षा से एक वास्तुशास्त्री होते हैं जो व्यंजनकार का काम करते हैं और मुख्य नायिका एक चिकित्सा शास्त्र के छात्रा होते हैं जो रेडियो जकी का भी काम करती है।
1999 सिनसिनाटी मास्टर्स

पुरुष एकल

पीट सेमप्रास ने  पैट्रिक रैफ्टर को 7-6, 6-3 से हराया।

पुरुष युगल

ब्रायन ब्लैक /  योनास ब्योर्कमैन ने  टॉड वुडब्रिज /  मार्क वुडफोर्ड को 6-1, 2-6, 7-6 से हराया।
संयुक्त अरब अमीरात क्रिकेट टीम का ऑस्ट्रेलिया दौरा

टी20ई सीरीज

साल 2018 से अब तक 1 मैचों की 2 (उसमें विश्व कप) सीरीज हुई हैं। उसमें ऑस्ट्रेलिया ने 1 सीरीज जीती हैं।
2010 अमरीकी ओपन टेनिस प्रतियोगिता

विजेता

रफ़ाएल नदाल ने  नोवाक जोकोविच को 6-4, 5-7, 6-4, 6-2 से हराया।